ฟังจากปาก ศศิ จริงหรือ? นางงามเส้นใหญ่ ล็อกผล กระชากมง MIT 2015
คว้ามงกุฎ มิสอินเตอร์เนชั่นแนลไทยแลนด์ 2015 ไปครองได้แบบไม่พลิกความคาดหมาย สำหรับสาวหน้าคม ศิ ศศิ สินทวี และแน่นอนด้วยดีกรีของสาวคนนี้ ทำให้เกิดเสียงวิพากษ์วิจารณ์ว่า ศศิ คือนางงามเส้นใหญ่ ล็อกผล นอนมาตั้งแต่การประกวดยังไม่เริ่ม งานนี้ บันเทิงไทยรัฐออนไลน์ จับเจ้าตัวมานั่งคุยกันตรงๆ ว่าสรุปเธอคือนางงามเด็กเส้นจริงหรือไม่? แต่ก่อนอื่นถามกันก่อนกับความรู้สึกหลังสวมมงกุฎอันทรงเกียรติ,ตื่นเต้นดีใจมาก (ลากเสียง) เป็นความภาคภูมิใจอย่างหนึ่งที่อยากให้เกิดขึ้นอีกครั้งในชีวิต เพราะว่าศิเคยมีโอกาสได้ไปประกวดต่างประเทศมาแล้ว และศิก็อยากมีโอกาสอีกครั้งที่จะทำความฝันให้สำเร็จ อยากจะได้มงกุฎในระดับนานาชาติ,เห็นศิบอกว่าอยากพิสูจน์ให้ทุกคนเห็นว่าตัวเองพร้อมในระดับนานาชาติ,ใช่ค่ะ เพราะว่าครั้งที่แล้วศิไม่รู้แหละว่ามันเป็นเพราะอะไรถึงไม่ได้รางวัลกลับมา แต่ว่าเข้าท็อป 16 ที่ไปประกวดเวทีมิสเอิร์ธ ที่ฟิลิปปินส์ก็ถือว่าสูงสุดแล้ว แฟนๆ นางงามก็ชอบผลงานของเรา ตรงนี้เป็นสิ่งที่จุดประกาย ที่ทุกคนได้เห็นความสามารถของเรา ทุกคนจึงเชียร์อยากให้หนูได้ไปโชว์ศักยภาพอีกครั้งหนึ่ง และตอนนี้ศิก็ทำสำเร็จ ศิสัญญาว่า จะไม่ทำให้ผิดหวังแน่ๆ,กดดันมั้ยครั้งนี้ เพราะการมาขึ้นเวทีประกวดอีกครั้งโดนใช้คำว่า นางงามล่ามงกุฎ,ไม่ได้ล่ามงกุฎหรอกค่ะ ถามว่ากดดันมั้ยตอนแรกกดดันนะ แต่แฟนคลับนางงามเป็นกำลังใจที่ดีมาก จนเป็นแรงผลักดันว่ามีคนเชียร์เราเยอะ แต่อีกมุมหนึ่งก็เป็นแรงกดดันที่ทุกคนจับจ้องและก็คาดหวังว่าต้องทำให้ได้ แล้วยิ่งเป็นรายการเรียลิตี้ที่ทุกคนต้องเห็นพัฒนาการของเรา เห็นว่าเราทำกิจกรรมแต่ละอย่าง เห็นตัวตนของเรา พอมาถึงวันไฟนอลเสียงกรี๊ดดังมาก เราก็ยิ่งกลัวและตื่นเต้น บอกตัวเองว่าต้องทำให้ดีที่สุดเพราะตอนนี้คนมองเราอยู่ สำหรับคำว่าล่ามงกุฎ สำหรับศิมันไม่ใช่ ศิเพียงแค่อยากพิสูจน์ตัวเองอีกครั้ง เมื่อเวทีที่แล้วศิว่าเรายังทำได้ดีกว่านี้ เรายังรู้สึกว่าไม่สุด ศิมีความรู้สึกว่าตัวเองต้องทำได้อีก,ด้วยความที่เป็น ศศิ หลายคนคุ้นหน้าคุ้นตากันมาแล้ว พอมาประกวดเวทีนี้ เลยโดนมองว่าล็อกผล เส้นใหญ่ นอนมา,(ถอนใจ) ไม่อยากให้คิดอย่างนั้นเลยค่ะ เพราะว่ากองประกวดต้องเลือกคนที่ดีที่สุด ที่พร้อมที่สุด อาจจะไม่ใช่คนที่สวยที่สุด แต่ว่าเขาต้องเลือกคนที่พร้อมที่สุด ก็ต้องขอขอบคุณกองประกวดที่เห็นศักยภาพของศิ ที่อยากให้ศิไปต่อให้ระดับนานาชาติ อย่าไปมองตรงนั้นว่าล็อก เพราะมันเป็นรายการเรียลิตี้ ซึ่งทุกคนก็ต้องได้เห็นพัฒนาการของแต่ละคน แล้วไม่ใช่ว่าศิเก่งหรือพร้อมที่สุด ทุกคนที่เข้าประกวดมีความพร้อมหมด แต่อาจจะพร้อมคนละด้าน เก่งคนละด้าน อยากให้มองกันที่ตรงนี้มากกว่า,สำหรับ ศศิ เวทีนี้ต่างจากเวทีอื่นตรงไหน,เวทีนี้ยากค่ะ คือเวทีอาจจะแค่มีเก็บตัวเล็กๆ น้อยๆ เจอกันอีกทีวันไฟนอล แต่เวทีนี้แฟนนางงามจะได้เห็นการกระทำความเคลื่อนไหวความเป็นตัวเอง ซึ่งคนบ้างคนจะเห็นนางงามในมุมที่เรียบร้อย นิ่งๆ ยิ้มอย่างเดียว แต่รายการนี้เป็นตัวเราจริงๆ ความคิดของเราจริงๆ ไม่มีเสแสร้งแน่ๆ ศศิว่าความเป็นตัวเองนี่แหละที่ทำให้ชนะใจคนดู,ศศิ คิดว่าจุดแข็งของตัวเองอยู่ตรงไหน?,คิดว่าน่าจะเป็นเรื่องความมุ่งมั่น ไม่ว่าหนูจะล้มสักกี่ครั้ง แต่ไม่เคยยอมแพ้ ศิอยากจะบอกทุกคนจริงๆ ว่าคนที่มีความฝัน ขอให้ทำต่อไป ไม่ใช่ว่าล้มครั้งเดียวแล้วหยุด,พูดเหมือนเคยโดนเวทีอื่นมองข้าม,ก็ไม่เชิงมองข้ามค่ะ แต่หลายๆ เรื่อง และตรงนั้นก็ดันความฝันของศิให้เพิ่มขึ้น แต่ทำความสุขศิลดลง ศิชอบทำงานกับคนที่ศิมีความสุข ที่ผ่านมาไม่ใช่ไม่มีความสุขนะ ไม่อยากบอกว่าไม่มีความสุขเพราะที่ผ่านมาเขาก็เป็นผู้มีพระคุณคนหนึ่ง แต่เราไม่แฮปปี้อะไรขนาดนั้นค่ะ,เหมือนครั้งที่แล้วเรายังไม่ได้ไปตามฝันที่หวังไว้,ใช่ค่ะมันยังไม่สุด เรายังได้อีก เรายังไม่อยากหยุดแค่นี้ ความสามารถเรายังไปได้อีก ก็เลยอยากจะทำให้มันสำเร็จ,ต้องไปประกวดมิสอินเตอร์ที่ญี่ปุ่น ศศิ เตรียมตัวอย่างไรบ้าง?,เดินทางวันที่ 17 ต.ค.นี้ค่ะ ประกวดวันที่ 5 พ.ย. เวทีมิสอินเตอร์ที่ญี่ปุ่นคือเป็นแกรนด์สแลมเวทีหนึ่งของนางงามระดับโลก เน้นเรื่องสันติภาพของโลกและการแลกเปลี่ยนวัฒนธรรม จะออกแนวเรียบร้อยนิดนึงแต่ว่าก็ยังคงความเป็นตัวของตัวเอง ที่เวทีนี้จะไม่มีการตอบคำถามแบบนางงามแต่จะเป็นการให้เราพูดสุนทรพจน์ คือถ้าถามเรื่องความพร้อม ตอนนี้ใจศิพร้อมมากๆ,ถามตรงๆ ยังมีฝันกับเวทีอื่นอีกหรือไม่ อย่างมิสยูนิเวิร์ส จะพยายามไปให้ถึงหรือเปล่า?,ไม่ละค่ะ หยุดแล้ว แต่คนเชียร์ให้ไปเยอะนะ คิดว่าคงหยุดแล้วค่ะ ขอเต็มที่กับตรงนี้มากกว่า,อยากฝากอะไรถึงแฟนคลับที่ส่งกำลังใจให้มั้ย? เพราะเสียงกรี๊ดของศศิดังมาก,ขอบคุณนะคะ ขอบคุณทุกคนจริงๆ มีแฟนคลับท่านหนึ่งถึงกับจะบวชให้เราถ้าเราได้ตำแหน่งมิสอินเตอร์ หลังจากได้มงกุฎหนูก็ได้อินบ๊อกซ์ไปคุยกับเขาเรียบร้อย ขอบคุณเขาที่รักหนูมากขนาดนี้ เขาก็เชิญหนูไปงานบวชด้วยที่หนองคาย แต่ว่าเขาบวชในช่วง 28 ต.ค.ที่หนูต้องไปญี่ปุ่นพอดี ยังไงต้องขอบคุณนะคะที่ทุกคนคอยเป็นกำลังใจให้ศศิเสมอ ยังไงก็ฝากเป็นกำลังใจให้ศิด้วยในมิสอินเตอร์เนชั่นแนลไทยแลนด์ ถ้าใครจะไปส่งศิที่สนามบินก็วันที่ 17 ต.ค.นะคะ แต่ไปกี่โมงเดี๋ยวจะบอก (ยิ้ม).
คว้ามงกุฎมิสอินเตอร์เนชั่นแนลไทยแลนด์ 2015 ไปครองแบบไม่พลิกความคาดหมาย สำหรับสาวหน้าคม ศิ ศศิ สินทวี และแน่นอนด้วยดีกรีของสาวคนนี้ ทำให้เกิดเสียงวิพากษ์วิจารณ์ว่า ศศิ คือนางงามเส้นใหญ่ ล็อกผล นอนมาตั้งแต่การประกวดยังไม่เริ่ม
ศศิ สินทวี,ศศิ มิสอินเตอร์เนชั่นแนล,ศศิ MIT 2015,มิสอินเตอร์เนชั่นแนล ไทยแลนด์,มิสอินเตอร์เนชั่นแนล ไทยแลนด์ 2015,Miss International Thailand,Miss International Thailand 2015,Miss International,นางงามMIT,นางงามไทยรัฐ,นางงามช่องไทยรัฐ,นางงามไทยรัฐทีวี,ประกวดนางงาม,เวทีนางงาม,สาวงาม,เรียลิตี้นางงาม,Reality Show,สงครามนางงาม,เวทีขาอ่อน,ไทยรัฐทีวี,รายการเด็ดไทยรัฐทีวี,ฝ้าย เกศโมฬี โรจนประดิษฐ์,โบนัท เหมือนฝัน ณ น่าน,ปิงปอง เวธกา เพ็ชรสุข,วิฟครีม ธมลวรรณ เพ็ชรยัง,แพร วราพร วิภักดิ์,เจเจ ฐานิกา จุลพันธ์,กิ๊ฟ พิทักษพร อินทร์ใจดี,ข้าวโอ๊ต แพรวโพยม ลักษิตานนท์,ฟ้า อิงฟ้า เกตุคำ,ไพลิน ไพลินธิรา โคลเล็ค,ไวตามิลค์ ภัคพิชา เตชะเจริญทรัพย์,ฝ้าย มิสอินเตอร์เนชั่นแนล,โบนัท มิสอินเตอร์เนชั่นแนล,ปิงปอง มิสอินเตอร์เนชั่นแนล,วิฟครีม มิสอินเตอร์เนชั่นแนล,แพร มิสอินเตอร์เนชั่นแนล,เจเจ มิสอินเตอร์เนชั่นแนล,กิ๊ฟ มิสอินเตอร์เนชั่นแนล,ข้าวโอ๊ต มิสอินเตอร์เนชั่นแนล,ฟ้า มิสอินเตอร์เนชั่นแนล,ไพลิน มิสอินเตอร์เนชั่นแนล,ไวตามิลค์ มิสอินเตอร์เนชั่นแนล,ข่าวนางงาม,ข่าว,ข่าวบันเทิง,ไทยรัฐออนไลน์,นางงาม,ศศิ,ศศิ นางงาม